Kichwa: Punguza Mzigo: Kampeni ya Ekuru Aukot yaidhinishwa na IEBC kushinikiza kura ya maoni ya kutaka mageuzi ya katiba Kenya\nKwa kuzingatia jina la hapo juu la makala ya kuwaziwa, fikiria makala.\n
Mwenyekiti wa Tume ya Uchaguzi Kenya Wafula Chebukati

Kampeni hiyo iliyoongozwa na chama cha kisiasa Thirdway Alliance Kenya cha aliyekuwa mgombea urais Kenya, Ekuru Aukot, imeidhinishwa kwa lengo la  kupunguza kiwango cha mishahara serikalini na matumizi yasio kuwa na faida.

Tume ya uchaguzi nchini IEBC  hapo jana ilieleza kwamba Punguza Mzigo imepitisha saini milioni moja zinazohitajika ilikuweza kujaribu kuibadili sheria kupitia jitihada iliyo na umaarufu wa wengi.

Mpango huo unapendekeza muhula mmoja wa miaka 7 kwa rais, kadhalika unapendekeza  kupunguza idadi ya wabunge na Maseneta kutoka idadi iliopo sasa ya 416 hadi 147.

Mwenyekiti wa IEBC Wafula Chebukati amesema tume hiyo imeridhishwa na saini zilizowasilishwa, na jukumu hilo sasa la kutaka kuidhinishwa safari ya kura ya maoni litawasilishwa kwa serikali za kaunti 47 nchini.

"Kwa mujibu wa kifungu 257 (4) cha katiba ya Kenya, 2010, tume ilifanya ukaguzi kuthibitisha iwapo kampeni ya Punguza Mzigo inaungwa mkono na wapiga kura angalau milioni moja nchini. Tume imethibitisha ni wapiga kura 1, 222, 541 wanaoiunga mkono. Hii ni kuuarifu umma basi na washikadau wote kwamba mpango huo  umefikia masharti yanayohitajika kwa mujibu wa katiba ," alisema Chebukati.

Nini kinafuata sasa?

Kwa mujibu wa katiba, baada ya saini kukusanywa na kuthibitishwa safari ya iwapo kutakuwa na kura ya maoni nchini inaelekzwa katika serikali za kaunti ambapo zaidi ya nusu ya idadi ya wajumbe watahitajika kuuidhinisha  mswada.

Kwa mujibu wa tume hiyo ya uchaguzi, kawaida pendekezo la marekebisho ya katiba huweza kuwasilishwa kupitia jitihada inayoungwa mkono na wengi, kwa kuwasilishwa ombi lililotiwa saini na wapiga kura angalau milioni moja nchini. 

Baada ya kuthibitishwa kwa saini hizo, rasimu ya mswada na saini zilizokusanywa  huwasilishwa kwa tume hiyo kwa ukaguzi.

Kitakachofuata ni tume ya IEBC inawasilisha mswada huo kwa serikali zote za kaunti nchini ziitathmini na katika miezi mitatu serikali hizo zinatarajiwa kubaini kwa spika wa bunge la taifa na Seneti iwapo...